# Talhaborg

Talhaborg (Taillebourg en francés) es una comuna agenesa de Guiana, situada dens lo departament d'Òut e Garona e la region de Navèra Aquitània, ancianament d'Aquitània.

## Geografia

Talhaborg es situat entèirament dens la ribèira bassa de Garòna e au mens en partida en zòna inondabla. Segon Durengues, au sègle XVII, un aigat s'emportèt la glèisa, ne'n tornèren bastir una auta a 2000 pas dau flume, que en 1734 s'èran redusits a 400 pas. Istoricament, Talhaborg perdut una partida de son ancian territòri, que dependèva de la diocèsi d'Agen e non pas de la de Condòm, e qu'èra delà Garòna. Adara, una levada assaja d'empachar los envasiments de Garòna d'anar pus lonh. Probable qu'es pr'amor d'aquera situacion geografica que la populacion quita pas de baishar, per l'impossibilitat legala de har construccions nuèvas, maugrat que Marmanda sia tan près.

### Perimètre dau territòri

Comunas confrontantas de Talhaborg :
| Sent Pardol deu Brolh ? | Longavila | Heugaròlas |
| Horcas | | |
| | Caumont de Garòna | Cenestís |

## Toponimia

Las fòrmas ancianas son : Talhaborc... apud Talhaborc (castrum de ~), en 1259, Talhaburgo (de ~), en latin, en 1293, Taylleburgo (de ~), en latin, en 1293, Tailhaburgeio (capella ~), en 1326, Tailleborge (dominus de ~), en 1342-1355, Talhebourc (r. Sti Pardulphi de ~), en 1515, Talhaborc (r. de ~), en 1520. La prononciacion (francizada adara) seré [tajə'bur]. Dauzat e Rostaing explican que lo nom ven dau vèrbe taliare, « talhar », en composicion demb borg..
Bénédicte Boyrie-Fénié precisa aqueras nocions. En se basant sus los trabalhs ancians de Massip, definís lo luèc coma una anciana plaça fòrta e, coma per Talhacavat, compausat de dus elements, talhar, qu'auré tanben lo sens de « despartir » e cavath, « situacion territoriala a chivau sus dus bens », supausa un luèc despartit entre duas possessions laïcas o eclesiasticas, mès sense certitud. Lo sens d'origina garda un certan mistèri e l'idèa ven que lo sens de « despartir» es mèi manlevat a cavath que au contengut semantic dau vèrbe talhar. Pr'amor daus envasiments de Garòna, la fortalesa anciana, logicament situada sus la riba, es benlèu pas mèi dens la comuna.

## Administracion

Lista deus cònsols successius :
| Periòde | Periòde | Identitat |
| 1995 | 2020 | Jean-Pierre Vacqué |
| | 1995 | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Marmanda-Èst; es adara deu canton de Marmanda-2

## Demografia

modificar « persona »  v · d · m 
Evolucion demografica Populacion comunala actuala (2013): 79, totala: 86 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 310 | 316 | 574 | 713 | 760 | 500 | 511 | 534 | 458 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 409 | 368 | 346 | 366 | 292 | 289 | 294 | 267 | 289 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 265 | 273 | 242 | 211 | 201 | 206 | 201 | 208 | 198 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 188 | 176 | 138 | 115 | 104 | 92 | 89 | 89 | 88 93 |
| 2009 | 2010 |
| 87 92 | 85 92 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 63 abitants e la densitat èra de 8,86 ab/km².

## Véser tanben

* Comunas d'Òlt e Garona

## Nòtas

* 1 2 https://archive.org/stream/pouillhistoriq00dure#page/584/mode/2up
* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 278-279
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 667
* ↑ L. Massip, Toponymie de l'Agenés, Agen, 1928
* Portau de Guiana